b'\n_START_ARTICLE_\nPiaggio Ciao\n_START_PARAGRAPH_\nPiaggio Ciao je ime dru\xc5\xbeine mopedov ni\xc5\xbejega cenovnega razreda, ki jih je od leta 1967 do 2006 proizvajalo podjetje Piaggio. Ima trdno zadnje vzmetenje in vodilno vzmetenje spredaj. Nekateri modeli vklju\xc4\x8dujejo vzmeten sede\xc5\xbe. Motor in pogon sta \xc4\x8disto zaprta, podobno kot je pri skuterjih. Ciao uporablja jermenski pogon, za razliko od ve\xc4\x8dine drugih koles z motorjem, ki jih poganja veri\xc5\xbeni pogon. Sprednja in zadnja zavora delujeta na principu bobna. Elektriko za lu\xc4\x8di, hupo in v\xc5\xbeig pridobiva iz magnetnega navitja, nima akumulatorja. Vendar pa obstajajo tudi modeli s smerniki, ki za delovanje rabijo 6-voltni akumulator. Na novej\xc5\xa1ih modelih plasti\xc4\x8den pokrov\xc4\x8dek slu\xc5\xbei tudi kot merilna posodica za me\xc5\xa1anje 2-odstotne me\xc5\xa1anice olja in goriva za pogon._NEWLINE_V nekaterih dr\xc5\xbeavah kot je Kanada so v 1970-ih prodajali te mopede pod blagovno znamko Vespa Ciao.'